Սերգեյ Շահվերդյան (պետական գործիչ)

Անվան այլ կիրառումների համար տե՛ս՝ Սերգեյ Շահվերդյան (այլ կիրառումներ) Անվան այլ կիրառումների համար տե՛ս՝ ՇահվերդյանՍերգեյ Նարիկի Շահվերդյան (փետրվարի 11, 1966, Ստեփանակերտ), Արցախյան ազատամարտը լուսաբանած լրագրող, կուսակցական գործիչ, Արցախի մշակույթի, երիտասարդության հարցերի և զբոսաշրջության նախկին նախարար։


== Կենսագրություն ==
Ծնվել է 1966 թ. փետրվարի 11-ին Ստեփանակերտ քաղաքում։
1983 թ. ավարտել է Ստեփանակերտի թիվ 8 դպրոցը և ընդունվել Ստեփանակերտի մանկավարժական ինստիտուտի ֆիզմաթ ֆակուլտետը, որն ավարտել է 1988 թ.։
1985 թվականին, ներգրավվելով Արցախյան շարժման ընդհատակյա խբմերից մեկում, կազմակերպել է ուսանողական շարժումը։
1989 թ. ընդունվել է ՀՅԴ շարքերը։
ԲՈՒՀ-ն ավարտելուց հետո ընտրվել է Կիրովականի մանկավարժական ինստիտուտի Ստեփանակերտի բաժանմունքի կոմերիտմիության կազմակերպության քարտուղար և այդ պաշտոնում շարունակել մնալ Արցախյան շարժման առաջամարտիկներից մեկը։
1991-1995 թթ. Արցախյան պատերազմի ընքացքում, որպես լրագրող, ամենօրյա լրատվությամբ լուսաբանել է իրադարձությունները հայաստանյան և սփյուռքահայ մամուլում, իր գրչին են պատկանում ավելի քան 2000 հրապարակումներ։ Նա Շուշիի ազատագրման մասին մայիսի 9-ին հայկական մամուլում հրապարակված առաջին լրատվության հեղինակն է
1992-1993 թվականներին ղեկավարում էր ՀՅԴ Արցախի կառույցը։ Այնուհետև, խմբագրելով ՀՅԴ Արցախի կենտրոնական Կոմիտեի պաշտոնաթերթ «Ապառաժ»ը բազմիցս հանդես է եկել երկրի կարևորագույն խնդիրներին վերաբերվող քննադատական հոդվածներով, դրանով աջակցելով քաղաքացիական հասարակարգի ձևավորմանը։
2000-2001 թթ. վերջը աշխատել է որպես «Ապառաժ» թերթի խմբագիր, այնուհետև՝ որպես «Զբոսաշրջության զարգացման գործակալություն» ՀԿ նախագահ։
2000-2005 թ. նշանակվել է ԼՂՀ ԿԸՀ անդամ և ընտրվել նախագահի տեղակալ։
2005-2015 թթ. ԼՂՀ ԿԸՀ անդամ է, ներկայացնում է Հայ Հեղափոխական Դաշնակցություն կուսակցությունը։
2008-2017 թթ. ԼՂՀ ԿԱ Զբոսաշրջության վարչության պետ։
2015 թ. ԼՂՀ վարչապետի որոշմամբ նշանակվել է ԼՂՀ էկոնոմիկայի նախարարի տեղակալ։
2017 թ. սեպտեմբերի 25-ին ԱՀ նախագահի հրամանագրով նշանակվել է ԱՀ մշակույթի, երիտասարդության հարցերի և զբոսաշրջության նախարար։
2018 թվականի հուլիսի 2-ին Բակո Սահակյանը ստորագրել է հրամանագիր, համաձայն որի՝ Սերգեյ Շահվերդյանն ազատվել է Արցախի Հանրապետության մշակույթի, երիտասարդության հարցերի և զբոսաշրջության նախարարի պաշտոնից՝ իր դիմումի համաձայն։
2018 թվականից՝ Արցախի զաբոսաշրջության զարգացման Գործակալություն ՀԿ ղեկավար
2021 թվականի փետրվար ամսից՝ ԱՀ Մշակությանին ժառանգության պաշտպանության Հանրային խորհրդի նախագահ


== Ձեռքբերումներ ==
Նրա օրոք հուշարձանների պահպանության գործը դրվեց պետական մակարդակի վրա և դարձավ պետության առանցքային խնդիրներից մեկը։
Նրա նախաձեռնությամբ Արցախում ստեղծվել է առաջին պատմամշակութային արգելոցը` Տիգրանակերտում, բնապատմական արգելոց Հունոտի Կիրճում, ձևավորվել է Պատմական միջավայրի պահպանության պետական ծառայությունը։
Միևնույն ժամանակ նրա նախաձեռնությամբ Լեռնային Ղարաբաղի Հանրապետությունը սկսեց մասնակցել միջազգային զբոսաշրջային ցուցահանդեսներին, իսկ զբոսաշրջությունը դարձավ երկրի տնտեսական զարգացման առաջնային ճյուղերից մեկը։ Արցախյան վերջին պատերազմից հետո ակտիվորեն մասնակցում է Ադրբեջանի կողմից բռնազավթված տարածքներում մշակությանին ժառանգության հետ կապված խնդիրների հանրահռչակման եւ պաշտմանման աշխատանքներին։


== Ծանոթագրություններ ==


== Արտաքին հղում ==
Դեռ ժամանակ և ճանապարհ ունենք անցնելու. Սերգեյ Շահվերդյան
Նախորդ տարվա համեմատ Արցախում 40 %-ով աճել է զբոսաշրջությունը. Սերգեյ Շահվերդյան Archived 2022-02-11 at the Wayback Machine.